Hawaii (film)
Hawaii () su američki historijski film snimljen 1966. godine u režiji Georgea Roya Hilla. Predstavlja adaptaciju  istoimenog romana Jamesa A. Michenera. Protagonist, čiji lik tumači Max von Sydow, je strogi kalvinistički svećenik koji početkom 19. vijeka zajedno sa mladom suprugom (čiji lik tumači Julie Andrews) odlazi na Havaje kako bi pokušao pokrstiti tamošnje domoroce na čelu sa kraljicom Malama Kanakoa (čiji lik tumači Jocelyne LaGarde). Radnja prikazuje kako se ispostavi da će, zbog razlika u kulturi, to biti zadatak koji će se otegnuti decenijama, te sa sobom donijeti niz nesporazuma, neuspjeha i tragedija.

Havaje je originalno trebao režirati Fred Zinneman, koji je u glavnim ulogama zamislio Aleca Guinessa i Audrey Hepburn. Sa seta je, međutim, otišao nakon dvije godine priprema i svađe sa producentom Walterom Mirischom i scenaristom Daltonom Trumbom, koji nisu htjeli prihvatiti njegovu zamisao da se traje četiri sata i bude prikazivan u dva dijela. Umjesto toga je angažiran Roy Hill, odnosno von Sydow i Andrews, pri čemu je potonja, zbog nastupa u Moje pjesme, moji snovi bila na vrhuncu popularnosti. Za ulogu Malame je angažirana Tahićanka LaGarde, koja je svojom pojavom impresionirala producente bez obzira na to što nije znala engleski; na samom setu je sve svoje replike fonetski naučila napamet. Havaji, koji su prikazali samo dio radnje Michenerovog epskog romana, su postigli izuzetan komercijalni uspjeh, a LaGarde, je između ostalog, bila nominirana za Oscar za najbolju sporednu glumicu.

Godine 1970. je snimljen nastavak pod naslovom The Hawaiians.

Uloge

Glavne uloge:
Julie Andrews ... Jerusha Bromley Hale 
Max von Sydow ... Velećasni Abner Hale
Jocelyne LaGarde ... Aliʻi Nui, Malama Kanakoa
Gene Hackman ... Dr. John Whipple
Richard Harris ... Kap. Rafer Hoxworth
Carroll O'Connor ...  Charles Bromley
Manu Tupou ... Princ Keoki
Ted Nobriga ... Prine Kelolo
Elizabeth Logue ... Noelani
John Cullum ...  Vlč. Immanuel Quigley
George Rose ...  Kap. Janders
Lou Antonio ...  Vlč. Abraham Hewlett
Torin Thatcher ...  Vlč. Dr. Thorn
Michael Constantine ...  Mason, mornar
Malcolm Atterbury ...  Gideon Hale

Bette Midler se u Hawaii pojavila u svojoj prvoj filmskoj ulozi, kao putnica broda (bez dijaloga).

Izvori

Vanjske veze

Hawaii (1966)

Američki filmovi
Historijski filmovi
Dramski filmovi
Epski filmovi
Authority control 2